**СМЕРНИЦЕ ЗА ПОДНОСИОЦЕ ПРИЈАВА НА ЈАВНИ**

**KOНКУРС ЗА ФИНАНСИРАЊЕ И СУФИНАНСИРАЊЕ**

**ПРОЈЕКАТА ЗА МЛАДЕ У 2016. ГОДИНИ**

Овим смерницама се ближе утврђују елементи конкурса и обрасци за пријаву на конкурс и реализацију пројекта.

**I ОБЛАСТИ ЗА КОЈЕ СЕ СПРОВОДИ КОНКУРС**

Јавни конкурс расписује се за пројекте из тематских области у складу са циљевима наведеним у Стратегији за бригу о младима Града Ниша 2015 – 2020 и Локалном акционом плану за младе Града Ниша 2015 - 2020:

1. **Систем локалне омладинске политике**

(Валидација и обука омладинских радника и формирање јединствене базе организација и институција које раде са младима и за младе; Дефинисање процедура и видова сарадње омладинских организација цивилног друштва и локалних органа власти који раде са младима и за младе; Канцеларија за младе на територији Града Ниша и њихово оспособљавање за креирање и имплементацију локалне омладинске политике; Континуирано надгледање имплементације Локалног акционог плана за младе, спровођења циљева Стратегије и постизања очекиваних резултата;)

1. **Активно учествовање младих у доношењу одлука**

(Мотивисати и подржавати младе да активно учествују у доношењу одлука; Информисати младе о њиховим могућностима да учествују у процесима доношења одлука; Стварати услове да млади учествују у процесима доношења одлука;)

1. **Активизам, волонтеризам и мобилност**

(Мотивисати, образовати и подржавати младе да активно учествују у

локалној заједници; Развијати, унапређивати и промовисати стандарде квалитета омладинског рада; Успоставити механизме за подстицање, организовање и вредновање волонтерског рада младих; Успоставити институционалну подршку за формирање, финансирање и активно деловање организација младих и организација за младе; Промовисати важност сарадње организација за младе и омладинских организација и њихово умрежавање; Формирати програме подршке за остваривање мобилности младих;)

1. **Информисање**

(Континуирано обезбеђивати правовремено информисање младих о могућностима и областима битним за њихов раст и развој; Учинити доступним релевантне информације о правима младих и могућностима и приликама за младе; Подржати и заговарати програме медија садржајима који имају информативни карактер, о темама битним младима;)

1. **Животне шансе свих група**

(Успоставити функционалну међусекторску сарадњу, ради потпуне процене потреба младих из осетљивих група; Развијати услуге у локалној заједници; Смањити предрасуде према младима из осетљивих друштвених група; Укључити младе из осетљивих група у живот локалне заједнице; Осигурати адекватно образовање за младе из осетљивих група; Повећати запошљивост младих припадника осетљивих група; Стварати атмосферу и окружење у којем сви млади, а посебно млади из осетљивих група имају осећај личне и колективне безбедности);

1. **Изузетна испољавања и постигнућа**

(Подстицати развој младих научника, уметника у циљу развоја локалне заједнице; Промовисати научноистраживачки рад младих; Систематски и континуирано испитивати проблеме и потребе младих;)

1. **Култура и квалитет провођења слободног времена**

(Успоставити систем истраживања, анализе и праћења потреба младих у области слободног времена; Обезбедити подршку и услове за организовање и самоорганизовање младих; Повећати доступност културних садржаја свим младима;)

1. **Формално и неформално образовање**

(Повећати учешће младих у различитим програмима формалног и неформалног образовања; Повећати степен учешћа младих у процесима одлучивања у образовању; Подстицање вредновања и одржавања квалитета у формалном и неформалном образовању младих; Изградња социјалног партнерства; Стимулисати и промовисати развој програма неформалног учења и образовања и веће професионализације рада са младима; Информисати и оснажити младе да одговорно управљају својом каријером;)

1. **Запошљавање**

(Повећање запошљивости младих; Обезбеђивање подршке запошљавања младих у приватном сектору (18- 30) и оснаживање младих за предузетништво (15- 30 год); Смањење обухвата младих неформалном економијом (15 – 30 год.);

1. **Безбедност**

(Изградити локалне капацитете за истраживање, праћење и развој интервентних програма и мера и спроводити програме/услуге усмерене ка повећању безбедности у свим областима и превенцији и заштити младих од насиља и повећању безбедности учешћа у саобраћају; Унапређивати безбедносну културу међу младим људима, родитељима, наставницима, омладинским радницима кроз активну промоцију на локалном нивоу;)

**11. Здравље**

(Унапређивање капацитета локалне заједнице и система здравствене заштите да одговори потребама младих и пружи адекватне услуге примарне, секундарне и терцијарне превенције кроз сва три нивоа здравствене заштите (15‐ 30); Унапређивање и заштита менталног здравља младих (15 ‐ 30 година); Унапређење и заштита сексуалног и репродуктивног здравља младих, као и превенције и заштите од ППИ (полно преносиве инфекције) и ХИВ/АИДС; Смањивање ризика и ризичних понашања младих од злоупотребе дувана, алкохола и других психоактивнихсупстанци и пружање адекватне подршке и заштите онима који су у проблему (15‐ 30); Развој вештина за усвајање здравих животних стилова (правилна исхрана, физичка активност, контрола стреса) (15-30); Мотивисање младих за активну партиципацију у програмима промоције здравља младих;)

**12. Животна средина**

(Развијати свест, механизме информисања и понашање младих у духу одрживог развоја заштите животне средине; Превенирати и смањити ризике по здравље младих чији узроци потичу из животне, радне и интерне средине; Обезбедити услове за активно учешће младих у доношењу одлука у вези заштите животне средине и одрживог развоја; Пратити и реаговати на све проблеме од значаја за младе у области одрживог развоја и заштите животне средине;)

**Напомена: Јавни Конкурс се не односи на програме из области спорта**

**II НАЧИН ПРИЈАВЉИВАЊА НА КОНКУРС И ПОТРЕБНА ДОКУМЕНТАЦИЈА**

Пријаве на Kонкурс доставити поштом или лично на адресу: **Управа за омладину и спорт - Одсек за омладину, ул. Вожда Карађорђа, бр. 16, II спрат, Ниш.**

Подносилац пријаве мора се стриктно придржавати пријавних формата (фонт **АРИАЛ**, величина **10**, ћирилично писмо) и попунити све стране образаца према назначеном редоследу.

Обрасце за пријаву треба попунити јасно и прецизно, како би пријаве могле да се процене на најбољи могући начин. Пријаве у којима је обавезна документација написана руком или писаћом машином неће се сматрати важећим.

Подносилац пријаве на Јавни конкурс је у обавези да достави **основну конкурсну документацију** коју може наћи на званичном сајту Града Ниша www.ni.rs, као и приложене обрасце уз Смернице и то:

1. Образац за предлог пројекта (тражена средства до 150 000,00) (Прилог бр.1)

Образац за предлог пројекта (тражена средства преко 150 000,00) (Прилог бр.1а)

2) Предлог буџета (Прилог бр.2),

3) Биографије пројектног тима (менаџмент) и тренера (Прилог бр.3).

Поред наведене конкурсне документације подносилац пријаве је у обавези да достави и **пратећу документацију** и то:

**А)** Уколико је носилац пројекта регистровано удружење младих, односно удружење које се бави младима:

**1**. копију решења о упису у одговарајући регистар,

**2.** копију статута носиоца пројекта и евентуалног партнера на пројекту;

**3**. копију извештаја о стању рачуна носиоца пројекта (биланс прихода и расхода и биланс стања за претходну финансијску годину).

**4.** акт о партнерству ( уколико је предвиђено партнерство)

**5.** копија уговора и пројекта одобреног од стране донатора ( са буџетом и логичким оквиром пројекта) у случају кад је предвиђено суфинансирање пројекта.

**Б)** Уколико је носилац пројекта неформална група грађана уз пријаву прилаже:

**1.** фотокопије личних карата чланова неформалне групе, односно потврдe о пријави

боравишта.

**2.** Потписан споразум о реализацији пројекта, са наведеним називом пројекта, којим је одређен назив неформалне групе, број чланова неформалне групе, име и презиме члана који представља и заступа неформалну групу и задужења чланова неформалне групе у реализацији пројекта. Неформалну групу чине најмање три лица од навршених 15 до 30 година, са пребивалиштем, односно боравиштем на територији града Ниша.

**Напомена:** Уколико предлог пројекта буде изабран неформална група, као реализатор пројекта је у обавези:

- да потпише меморандум о сарадњи са организацијом цивилног друштва, преко које ће бити уплаћена средства по поднетом пројекту и која ће у име неформалне групе закључити уговор са Градом и

- да изврши оверу потписа чланова неформалне групе на споразуму о реализацији пројекта. Уколико је члан неформалне групе малолетно лице, неопходна је и оверна изјава о давању сагласности његовог законског заступника. Пре овере потписа звати Управу за омладину и спорт на телефон 018 504 633 како би се овера истих извршила без трошкова.

Подносилац пријаве може проверити да ли је пријава комплетна, тако што ће је упоредити са листом за проверу која се налази у Прилогу бр.1 или бр.1а –*Предлог пројекта.*

Подносилац пријаве је у обавези да наведену документацију достави у писаном облику и то један оригинални примерак потписан од стране овлашћеног лица удружења и оверен печатом удружења (уколико је носилац пројекта удружење) или потписом лица које представља и заступа неформалну групу, и две фотокопије, као и у електронском облику на CD -у са пријавом и свим прилозима.

Пријава са потребном основном и пратећом документацијом, као и CD доставља се у једној запечаћеној коверти или пакету, тако да су заштићени од оштећења која могу настати у транспорту. Предлог пројекта чија је пријава послата у више коверата, тј. пакета неће бити узета у разматрање јер не испуњава формалне услове. Пријаве послате на било који други начин (нпр. факсом или електронском поштом) или испоручене на другу адресу неће бити узете у разматрање.

*Поред адресе на предњој страни коверте потребно је назначити:*

- Пријава на Јавни конкурс за финансирање и суфинансирање пројеката за младе,

- Назив пројекта,

- Назив или име и презиме и адресу подносиоца пријаве,

- Назнаку:Не отварати пре завршетка рока за подношење пријава на Јавни конкурс.

**Напомена:** Предлози пројеката достављени на Јавни конкурс се не враћају подносиоцима пројеката.

**III РОК ЗА ПОДНОШЕЊЕ ПРИЈАВЕ НА КОНКУРС**

Крајњи рок за подношење пријава на Јавни конкурс је **21.03.2016.** године **до 15h.** Благовременом доставом сматра се и препоручена пошиљка предата пошти најкасније до наведеног термина, без обзира на датум приспећа.

**IV MAKСИМАЛАН БРОЈ ПРИЈАВА ПО НОСИОЦУ ПРОЈЕКТА**

Удружење или неформална група може поднети максимално два предлога пројекта, а одобриће се средства за реализацију максимално једног пројекта.

**V УСЛОВИ КОЈЕ ТРЕБА ДА ИСПУНИ НОСИЛАЦ ПРОЈЕКТА**

Носилац пројекта мора да:

1. је регистровано удружење младих или за младе или неформална група грађана која се бави младима;

2 искључиво или претежно послује на недобитној основи, ако Законом није другачије одређено;

3. има седиште на територији Града Ниша - удружење, односно да чланови неформалне групе имају пребивалиште, односно боравиште на територији Града Ниша

4. буде директно одговоран за реализацију пројекта, односно да не делује у својству посредника;

5. има успешну реализацију претходно одобрених пројеката који су финансирани из буџета Града Ниша, осим у случају да пројекат подноси први пут;

6. располаже капацитетима за реализацију пројекта;

**Напомена:** Овлашћено лице подносиоца пројекта, као ни члан тима који реализује пројекат, не може бити члан Комисије за избор пројеката за младе, члан радне групе за контролу пројеката и запослени по било ком основу у органима Града Ниша

**Партнерство**

Носиоци пројеката могу да делују самостално или у сарадњи са партнерским организацијама, односно удружењима грађана и неформалним групама грађана с тим што трошкови партнерског ангажовања улазе у састав трошкова пројекта.

Партнери носиоца пројеката који учествују у реализацији пројеката и њихови трошкови, прихватају се ако испуњавају исте услове који се примењују и за носиоце пројеката, осим да имају седиште на територији Града Ниша.

У случају партнерских пројеката, само носилац пројекта ће бити одговоран за управљање одобреним финансијским средствима свих партнерских организација, тако да мора имати унутрашњу организацију која ће омогућити такво финансијско пословање.

Подносиоци пријава и њихови формални партнери преузимају одговорност да су упознати са овим одредбама тако што потписују и печатом оверавају **Изјаву** која се налази у оквиру образаца за припрему пројекта (Прилог бр.1и прилога бр.1а)

**VI МАКСИМАЛАН ИЗНОС СРЕДСТАВА КОЈИМ ЋЕ СЕ ПРОЈЕКТИ ФИНАНСИРАТИ**

Максималан износ средстава којим ће се пројекти финансирати, односно суфинансирати је **до 350.000,00 динара** **за удружења и до 150 000,00 динара за неформалне групе.**

**VII МЕРИЛА И КРИТЕРИЈУМИ ЗА ИЗБОР ПРОЈЕКАТА**

1. финансијски и оперативни капацитет носиоца пројекта;

2. рационалност финансијског плана пројекта;

3. релевантност пројекта у смислу испуњености циљева конкурса;

4. методологија реализације пројекта;

5. одрживост пројекта;

6. квалитет и садржајна иновативност понуђеног пројекта;

**VIII MИНИМАЛНО ТРАЈАЊЕ ПРОЈЕКАТА И КРАЈЊИ РОК ЗА РЕАЛИЗАЦИЈУ**

Tрајање пројекта је **минимум 2 (два) месеца а максимум 6 (шест) месеци.**

Крајњи рок за реализацију одобрених пројеката је **15.11.2016. године,** односно 30 дана након уплате друге транше одобрених буџетских средстава.

Пројекти се морају реализовати на територији Града Ниша, осим пројеката који се

односе на међународну сарадњу удружења младих и за младе.

**IX ПРОЦЕНА И ИЗБОР ПРИЈАВА**

Оцену пројеката и утврђивање предлога пројеката и предлога износа средстава из буџета Града којима ће се финансирати односно суфинансирати одобрени пројекти доноси Комисија за избор пројеката за младе (у даљем тексту: Комисија), коју је образовао Градоначелник Града Ниша.

Сви благовремено пристигли пројекти биће укључени у процес **административне провере документације** која се састоји из два дела:

(1) Провере да ли је пријава комплетна, односно, да ли је поднета целокупна документација и у форми предвиђеној Смерницама;

(2) Провере да ли подносилац пријаве, партнери и пројекат (предложене активности) задовољавају критеријуме постављене у Смерницама.

Уколико пријава није комплетна није могуће накнадно допунити документацију.

Након тога се врши **техничко-финансијска процена,** односно процена квалитета предлога пројекта и предлога буџета пројекта у складу са критеријумима представљеним у Табели процене.

Комисија може, за предлоге пројеката код којих постоји потреба за додатним информацијама или документацијом, да тражи додатно објашњење односно документацију од носиоца пројекта, или да прибави стручно мишљење од стране истакнутих стручњака или одговарајућих организација.

**ТАБЕЛА ПРОЦЕНЕ**

**1. Финансијски и оперативни капацитет носиоца пројекта – максимални резултат је 20 бодова**

1.1. Да ли подносиоци пријаве и партнери имају довољно **техничког знања, ресурса и опреме** ( имајући у виду тип активности које су предвиђене пројектом)?

1.2. Да ли подносилац пријаве и партнери имају довољно **професионалних капацитета, укључујући стручност и искуство у вођењу пројеката** (укључујући особље и способност за вођење буџета током реализације пројекта);

**2. Рационалност финансијског плана пројекта – Буџет – максимални резултат је**

**10 бодова**

2.1. Да ли је однос између процењених трошкова и очекиваних резултата задовољавајући;

2.2. Да ли је предложени трошак **неопходан** за имплементацију пројекта;

**3. Релевантност пројекта у смислу испуњености циљева конкурса – максимални резултат је 30 бодова**

3.1. Колико је пројекат испунио циљеве конкурса;

3.2. Да ли су опис проблема, предуслови реализације и релевантни ризици јасно дефисани;

3.3. Да ли пројекат поседује додатне квалитете, као што су оригиналан и иновативан прилаз, нове моделе примене, интерсекторски приступ, обухваћени и млади који нису чланови омладинских удружења;

3.4. Да ли пројекат доприноси развоју међународне омладинске сарадње;

3.5. Да ли je пројекат усклађен са циљевима Стратегије за бригу о младима Града Ниша 2015 – 2020 и Локалним акционим плану за младе Града Ниша 2015 - 2020;

3.6. Да ли пројекат доприноси очувању, стварању, развоју и представљању младих, припадника националних мањина;

3.7. Колико је садржина пројекта отворена и доступна јавности;

**4. Методологија реализације пројекта – максимални резултат је 30 бодова**

4.1 Да ли су **активности** које су планиране у пројекту одговарајуће, усклађене са циљевима и очекиваним резултатима;

4.2 Да ли су планирани резултати реални и да ли пројекат садржи објективно мерљиве индикаторе резултата активности;

4.3 Да ли су **учешће партнера и његово ангажовање у реализацији** пројекта добро одмерени;

4.4 Да ли је **план реализације пројекта** добро разрађен и изводљив;

**5. Одрживост пројекта – максимални резултат је 10 бодова**

5.1 Да ли ће активности предвиђене пројектом имати **конкретан утицај** на циљне групе;

5.2 Да ли су очекивани **резултати** пројекта **одрживи;**

5.3. Да ли је **наставак вишегодишњих пројеката** који су имали значајне резултате у претходном периоду;

**Максимални укупни резултат је 100 бодова**

**Напомена у вези са предлогом буџета пројекта**

Приликом дефинисања буџета пројекта, поред предвиђене максималне вредности пројекта, подносилац пријаве треба да има у виду да ће се узети у обзир само прихватљиви трошкови, тј. да су процењени трошкови на горњој граници прихватљивих трошкова, да су неопходни за извођење пројекта, проверљиви и подржани оригиналном документацијом.

Истовремено, приликом дефинисања буџета пројекта треба имати у виду и планиране резултате, обзиром да ће се приликом евалуације вредновати исплативост пројекта, тј.однос између тражених средстава и планираних резултата.

Једно исто лице не може бити планирано буџетом по различитим основама у оквиру реализације истог пројекта (пример: као координатор пројекта и као реализатор пројектних активности).

Такође, имати у виду да су средства за управљање и администрацију ограничена на 30% вредности предложеног пројекта.

**Прихватљиви трошкови,** у смислу ових Смерница, укључују:

1. реалне трошкове особља које је ангажовано на реализацији пројекта;

2. трошкове набавке опреме или услуга, уколико одговарају тржишним ценама;

3. трошкове потрошног материјала и материјала потребног за реализацију пројекта;

4.остале трошкове који директно произилазе из предложених активности: информисање, евалуација пројекта, оглашавање, штампање, трошкови удружења, обука (смештај, дневнице, хонорари тренера), итд, укључујући трошкове финансијских услуга (банкарских провизија);

5. трошкове ПДВ-а.

Да би били прихватљиви, према овим Смерницама, трошкови морају:

1. да буду неопходни за извођење пројекта;

2. да буду стварни трошкови подносиоца пријава или њихових партнера током периода реализације пројекта;

3. да буду евидентирани у обрачунима или пореским документима подносиоца пријава или његових партнера; да буду препознатљиви и проверљиви и подржани оригиналном документацијом на основу чијих оверених копија се правдају.

**Неприхватљиви трошкови су:**

1. дугови и покривање губитака или дуговања;

2. пристигле пасивне камате;

3. ставке које се већ финансирају из других пројеката.

У складу са резултатима и препорукама техничко - финансијске провере пројеката, може се појавити ситуација која захтева промену буџета. Провере могу да доведу до захтева за додатним објашњењем и могу водити до предлога Комисије подносиоцу пријаве за промену буџета. Стога је у интересу сваког подносиоца пријаве да обезбеди реалан буџет са што повољнијим ценама.

**Приоритет приликом избора** имаће пројекти подносилаца пријава који документују:

- да могу да обезбеде кроз реализацију пројектних или програмских активности

 мерљиве резултате у односу на предложене трошкове;

- да имају висок степен успешности у реализацији предвиђених пројектних активности;

- да имају квалитативно и квантитативно адекватан тим за реализацију пројекта;

- укључују већи број младих;

Следећи типови активности **нећебити подржани**:

- индивидуално спонзорство за учествовање на међународним скуповима као главна

 активност пројекта;

- индивидуалне стипендије за студирање или обуку;

- ретроактивно финансирање пројеката који се тренутно спроводе или чије извођење је

 окончано.

**Израда бодовне ранг листе**

Сваком предлогу пројекта Комисија ће, на основу Табеле процене и предвиђених приоритета, доделити одређени број поена, на основу кога ће бити сачињена бодовна ранг листа. Неће бити разматране пријаве носилаца пројеката ако су покушали да дођу до поверљивих информација или да утичу на избор пројеката и евалуацију по Јавном конкурсу. Комисија ће додатно, за сваки предлог пројекта установити следеће коментаре: "Не захтева додатне преговорe“ и "Захтева додатне преговоре“.

У случају давања коментара „Захтева додатне преговоре“, Комисија ће установити и оквир за преговоре.

Предност у преговорима ће бити дата пројектима који су боље позиционирани на бодовној ранг листи.

Резултат преговора може бити позитиван и негативан. Позитиван исход преговора не мора да значи аутоматско одобравање средстава.

Пре доношења предлога пројеката и предлога износа средстава из буџета Града, Комисија може подносиоцу пријаве сугерисати да изврши одређене модификације предлога пројекта, у смислу вредности пројекта и планираних активности у пројекту, после чега сачињава коначну бодовну ранг листу.

Град Ниш задржава право да не расподели сва расположива средства, уколико пројекти не задовоље минимум неопходних услова.

Предлог садржи и називе пројеката чије финансирање, односно суфинансирање није предложено и то из следећих разлога:

- пројекат није довољно релевантан са становишта остваривања потреба и интереса младих и остваривања циљева утврђених Стратегијом за бригу о младима Града Ниша (2015-2020), Одлуком о младима Града Ниша, Локалним акционим планом (2015-2020), овим Конкурсом и другим актима Града;

- финансијске и оперативне могућности носиоца пројекта нису довољне;

- резултати преговора нису имали позитиван исход;

- пријава је послата после истека рока означеног у Јавном конкурсу;

- подносилац пријаве, његов партнер или сарадник не испуњавају критеријуме везане за статус подносиоца пријаве;

- предлог пројекта не испуњава формалне критеријуме (нпр. активности предложене пројектом нису у оквиру области предвиђених Јавним конкурсом, у предлогу пројекта се премашује максимално дозвољено време трајања, или је мање од предвиђеног минималног трајања пројекта, затражена средства су већа од дозвољеног максимума, итд.);

- предлог пројекта је добио мањи број бодова током техничко-финансијске процене

 (процена квалитета предлога пројекта и предлога буџета) у односу на одабране

 предлоге пројекта;

- за пројекат је обезбеђено финансирање из буџета Републике или градских општина и - пројекат не испуњава друга мерила и критеријуме прописане Одлуком о младима и

 Јавним конкурсом.

**X НАЧИН ОБЈАВЉИВАЊА РЕЗУЛТАТА КОНКУРСА**

После оцене пројеката, Комисија утврђује Предлог пројеката и предлог износа средстава из буџета Града којима ће се финансирати, односно суфинансирати одобрени пројекти и доставља га Градоначелнику на коначно одлучивање.

Градоначелник Града Ниша доноси Решење о одобравању пројеката са износом средстава за финансирање, односно, суфинасирање одобрених пројеката, које ће се објавити на званичном сајту Града Ниша: [www.ni.rs](http://www.ni.rs)

**XI ПОТПИСИВАЊЕ УГОВОРА**

Градоначелник Града Ниша у име Града закључује уговоре са носиоцима одобрених пројеката.

Ако се носилац одобреног пројекта не одазове позиву за закључење уговора у року од осам дана од дана пријема позива, сматраће се да је одустао од предлога пројекта.

Уколико се у току реализације пројекта укаже потреба за изменом пројекта, и то само у делу који се односи на планиране активности, носилац пројекта ће поднети Комисији, преко Управе за омладину и спорт, писани образложени захтев.

Одлуку о одобравању измене пројекта доноси Комисија и то у случају да:

- измене не утичу на основну сврху пројекта, и

- Комисија процени да измене воде ка потпунијем остваривању циљева пројекта.

Одобрене измене пројекта се констатују записником.

Одобрени износ средстава за реализацију пројеката преноси се носиоцу пројекта у складу са уговором и одобреним квотама буџета Града, а према ликвидној могућности буџета.

**XII НАЧИН ИЗВЕШТАВАЊА И КОНТРОЛЕ РЕАЛИЗАЦИЈЕ ПРОЈЕКТА**

Носилац пројекта је у обавези да Управи за омладину и спорт достави извештај (три примерка) са потребном финансијском документацијом о реализацији пројекта и коришћењу средстава буџета Града.

Периодични извештај са потребном комплетном документацијом о остваривању пројекта или његових делова и коришћењу средстава буџета Града подноси се у року од 15 дана од завршетка фазе реализације пројекта за коју му је пренета прва транша - 60% средстава.

Наредна уплата буџетских средстава се неће уплаћивати оном носиоцу пројекта који не достави периодични извештај из става 2. овог члана.

Носилац пројекта је у обавези да најкасније у року од 30 дана од завршетка реализације пројекта достави Управи за омладину и спорт, завршни (коначни) извештај о реализацији пројекта, са фотокопијама комплетне књиговодствене документације о утрошку средстава, оверене сопственим печатом, проценом постигнутих резултата са становишта постављених циљева (самоевалуација).

**Eвидентирање трошкова пројекта**

Носилац пројекта води све потребне евиденције које омогућавају Канцеларији за младе, Управи за омладину и спорт и Савету за младе Скупштине Града Ниша спровођење контроле реализовања пројекта и утрошка средстава.

Носилац пројекта је у обавези да Канцеларији за младе, Управи и Савету за младе, омогући увид у целокупну документацију и сва места везана за реализацију уговореног пројекта и податке које воде трећа лица, а у вези су са коришћењем одобрених средстава и реализацијом пројекта, као и да им пружи сва потребна обавештења у поступку контроле.

Носилац пројекта дужан је да чува евиденцију, односно документацију која се односи на реализовање тог пројекта десет година од дана када је тај пројекат завршен, ако законом није другачије одређено.

**Наменско трошење средстава из буџета Града**

Носилац пројекта дужан је да наменски користи средства добијена из буџета Града. Средства добијена из буџета Града за реализовање пројеката морају се вратити, у целости или делимично, даваоцу средстава, заједно са затезном каматом од момента пријема, у случају нереализованог или делимично реализованог пројекта.

У случају неуспешног реализовања пројекта, носилац пројекта је у обавези да о томе обавести Канцеларију за младе, Управу и Савет за младе, као и о мерама које су предузете ради утврђивања одговорности због неуспешног реализовања одобреног пројекта.

**Евалуација**

Канцеларија за младе, односно Управа, врши на средини циклуса реализације пројекта, процену обављених активности и до тада постигнутих резултата, а по завршетку пројекта анализу реализације пројекта и постизања планираних ефеката, са циљем да се утврди: да ли је пројекат спроведен ефикасно и ефективно у односу на постављене индикаторе; да ли су постављени циљеви били релевантни; да ли су постигнути очекивани резултати; да ли је остварен очекивани утицај; да ли су остварени утицаји у складу са утрошком средстава и да ли је обезбеђена одрживост.

**XIII ДОДАТНЕ ИНФОРМАЦИЈЕ**

Средства за финансирање, односно, суфинансирање пројеката по овом конкурсу обезбеђена су у буџету Града Ниша за 2016. годину на позицији Градоначелника –Канцеларија за младе и Управе за омладину и спорт.

Носилац пројекта је у обавези да наведе и прикаже, видно и транспарентно, приликом сваког јавног наступа и у оквиру промотивног материјала пројекта, подршку и визуелни идентитет Града Ниша, односно да на свим промотивним материјалима или другим промотивним формама буде истакнут грб Града.

Носиоци пројекта су у обавези да редовно обавештавају све субјекте (Управу, Канцеларију за младе и Савет за младе) о месту и времену одржавања пројектних активности, најкасније три дана пре датума реализације активности.

Сва питања везана за процедуру пријављивања на Јавни конкурс заинтересовани могу поставити Управи за омладину и спорт путем електронске поште на е-mail: milbiljana@gu.ni.rs или на контакт телефон: 018 504 - 633.